പി.എസ്. കുഞ്ഞി ഹമീദ് ഹാജി നിര്യാതനായി മതിലകം: മേഖലയിലെ സാമൂഹ്യ പ്രധാനിയായിരുന്ന പെരിഞ്ഞനം ചക്കരപ്പാടം പി.എസ്. കുഞ്ഞി ഹമീദ് ഹാജി 93 നിര്യാതനായി. വാര്ധക്യസഹജമായ അസുഖം മൂലം തൃശൂരിലെ സ്വകാര്യ ആശുപത്രിയില് ചികിത്സയിലായിരുന്നു. പരേതനായ പാമ്ബിനേഴത്ത് സൈതുബാവ ആശാരിപറമ്ബില് മകനാണ്. ഇന്ത്യന് യൂണിയന് മുസ് ലിം ലീഗ് കൊടുങ്ങല്ലൂര് നിയോജക മണ്ഡലം പ്രവര്ത്തക സമിതി അംഗം, പെരിഞ്ഞനം പഞ്ചായത്ത് കമ്മറ്റി പ്രസിഡന്റ്, കയ്പമംഗലം മാലിക് ബിന് ദീനാര് ഇസ് ലാമിക് കോപ്ലക്സ് എം.ഐ.സി ഖജാജി, പുതിയകാവ് മഹല്ല് ഭരണസമിതി അംഗം, ചക്കരപ്പാടം ജുമാമസ്ജിദ് കമ്മറ്റി പ്രസിഡന്റ് എന്നീ നിലകളില് സാമൂഹ്യ സാമുദായിക രംഗങ്ങളില് നിറഞ്ഞ് നിന്നിരുന്ന വ്യക്തിത്വമായിരുന്നു. കരുവന്നൂര് രാജ അബ്ദുല് ഖാദര് സാഹിബിന്റെ മകള് നഫീസയാണ് ഭാര്യ. മക്കളില്ല.